|  |
| --- |
| **Nota informativă la proiectul de ordin privind**  **modificarea Regulamentului privind rambursarea TVA pentru producătorii**  **agricoli.** |
| **1. Denumirea autorului şi, după caz, a participanţilor la elaborarea proiectului** |
| Proiectul de Ordin cu privire la modificarea Regulamentului privind rambursarea TVA pentru producătorii agricoli, elaborat de către Ministerul Finanțelor. |
| **2.** **Condiţiile ce au impus elaborarea proiectului de act normativ şi finalităţile urmărite** |
| Necesitatea modificării Regulamentului respectiv este determinată de introducerea modificărilor în Legea privind Programul de rambursare a TVA pentru producătorii agricoli nr.337/2022.  Noile prevederi, introduse prin Legea pentru modificarea unor acte normative (regimul datoriilor vamale şi penalitățile aferente pentru persoanele cu dizabilități locomotorii, reglementări privind primele de asigurare obligatorie de asistență medicală) nr. 146/2025 și Legea pentru modificarea unor acte normative nr.187/2025, vin în sprijinul fermierilor, oferindu-le acces extins și condiții mai favorabile de participare la program. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  |
| **4.** **Principalele prevederi ale proiectului şi evidenţierea elementelor noi** |
| * limitarea sumei rambursabile la nivelul TVA-ului deductibil declarat pentru luna decembrie 2024 – pentru cazurile de rambursare a TVA ce se referă la perioadele fiscale iulie 2023 – iunie 2026, inclusiv; * reducerea pragului de eligibilitate în scopul beneficierii de rambursarea TVA, de la 95% la 70% a veniturilor obținute în urma activităților cuprinse în grupele 01.1–01.6 din CAEM, permițând participarea unui număr mai mare de beneficiari.   Subiecți ai Programului de rambursare a TVA sunt întreprinderile care activează în domeniul agriculturii, sunt înregistrate în calitate de plătitori ai taxei pe valoarea adăugată și care înregistrează sumele TVA spre deducere în perioada fiscală ulterioară.  Rambursarea sumei TVA se efectuează de către Serviciul Fiscal de Stat și Trezoreria de Stat în termen de 25 de zile lucrătoare de la data depunerii cererii. |
| **5.** **Fundamentarea economico-financiară** |
| Prin proiectul respectiv se asigură o continuare a suportului pentru agricultori și atenuează efectele multiplelor crize asupra sectorului agricol.  Pentru anul 2025 sunt estimate rambursări a impozitului funciar din TVA-ul acumulat în cont în valoare de circa 46,8 milioane de lei. În total, în anul 2024 suma rambursărilor TVA a constituit circa 400 milioane de lei. |
| **6.** **Modul de încorporare a actului în cadrul normativ în vigoare** |
|  |
| **7.** **Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul de ordin urmează a fi supus consultărilor publice în conformitate cu prevederile legale. |
| **8.** **Constatările expertizei anticorupţie** |
| Reieșind din condiţiile ce au impus elaborarea proiectului de act normativ proiectul de ordin nu urmează a fi supus expertizei anticorupție în conformitate cu art. 35 din Legea cu privire la actele normative nr. 100/2017. |
| **9.** **Constatările expertizei de compatibilitate** |
|  |
| **10.** **Constatările expertizei juridice** |
|  |
| **11.** **Constatările altor expertize** |
| Proiectul de ordin nu necesită alte expertize specializate. |